Huuletubakas
Huuletubakas ehk mokatubakas (rootsi keeles snus) on niiske jahvatatud ja suitsuvaba tubakatoode. Huuletubakas pärineb 18. sajandi Rootsist, kus oli alternatiiv kuivale nuusktubakale (snuff). Huuletubakat tarvitatakse suu kaudu ning nikotiin imendub läbi ülahuule. Huuletubakas sarnaneb Ameerika närimistubakaga, kuid erinevalt närimistubakast ei pea huuletubakat tarbides sülitama. Huuletubakas on kääritamata tubakatoode, mis on auruga pastööritud. Peale Rootsi on huuletubaka müük keelatud kõikjal Euroopa Liidus. Eestis on huuletubakaga kauplemine illegaalne. Erandid on tubakavabad nikotiinipadjad. Huuletubakat kasutatakse alternatiivina teistele tubakatoodetele, sealhulgas kasutatakse seda sigarettidest loobumiseks. Huuletubakas sisaldab nikotiini, mis on sõltuvust tekitav mõnuaine. Eri huuletubaka tootemarkidel on eri keemiline koostis ning seetõttu varieerub ka nende ohtlikkus tervisele.